Skrillex

**Skrillex** (oikealta nimeltään **Sonny John Moore**, s. 15. tammikuuta 1988 Los Angeles, Kalifornia, Yhdysvallat) on yhdysvaltalainen elektronisen musiikin tuottaja ja DJ. Hänen musiikkinsa on tyyliltään pääosin dubstepia, glitch housea ja trapmusiikkia.

## Elämä ja ura
### Lapsuus/nuoruus
Moore syntyi Highland Parkissa, Los Angelesin koillispuolella. Hän ja hänen perheensä muuttivat San Franciscoon, Forest Hillsin alueelle, kun Sonny oli kaksivuotias. Moore kävi Forest Hillsissä kansakoulun. Moore ilmoittautui paikalliseen sisäoppilaitokseen, joka sijaitsi Mojaven autiomaassa ollessaan 9-vuotias. Mooren perhe muutti lopulta takaisin Pohjois-Kaliforniaan. Mooren ollessa 12-vuotias hänen perheensä muutti jälleen Los Angelesiin. Hän joutui kuitenkin koulukiusaamisen uhriksi ollessaan 14-vuotias ja siirrettiin kotiopetukseen. Vasta 16-vuotiaana Sonnylle kerrottiin, että hänet oli adoptoitu, jonka seurauksena Moore päätti karata. Hän pakeni Georgiaan, jossa hän päätti ottaa yhteyttä From First To Last -yhtyeeseen. Hän pääsi kitaristiksi bändiin, mutta vähän ajan päästä päätyikin laulajaksi. Laulaminen ei kuitenkaan ollut hänen intohimonsa, joten hän päätti erota bändistä. Hän oli yhtyeessä vuodesta 2004 vuoteen 2007.

### Sonny (2008–2010)
Erottuaan From First To Lastistä Moore alkoi luoda soolouraa ja vaihtoi tyylilajia. Mooren ensimmäinen EP-levy Gypsyhook julkaistiin vuonna 2009 Atlantic Recordsin kautta ja sen tuottivat Martin Dodd ja Moore itse. Pian tämän jälkeen Moore ryhtyi työstämään ensimmäistä albumiaan nimeltä BELLS. Tätä albumia ei kuitenkaan koskaan julkaistu virallisesti.

### Skrillex (2009–)
Moore alkoi vetämään myös DJ-keikkoja Skrillex-nimellä. Skrillex-nimi oli alun perin tarkoitettu vain DJ-keikkoja varten, mutta myöhemmin hän vaihtoi taiteilijanimensä kokonaan. Ensimmäinen Skrillex-nimellä julkaistu sooloalbumi ''My Name Is Skrillex'' julkaistiin kesäkuussa 2010. Toinen albumi, *[[Scary Monsters and Nice Sprites]]* julkaistiin heti samana vuoden lokakuussa. Skrillexin menestys alkoikin juuri näiden albumien julkaisujen jälkeen ja hän on tehnyt lukuisia kiertueita ympäri Yhdysvaltoja ja muuta maailmaa.

Skrillex julkaisi 7. kesäkuuta 2011 albumin *[[More Monsters and Sprites]] jota seurasi EP* *[[Bangarang]]* julkaistiin 23. joulukuuta 2011. EP *[[Leaving]]* julkaistiin vuonna 2013. Skrillex julkaisi albuminsa *[[Recess]]* vuoden 2014 huhtikuussa.

Skrillex oli vuoden 2012 Grammy-gaalassa ehdolla viidessä eri kategoriassa, muun muassa Paras uusi artisti. Skrillex voitti niistä kolme: ''Scary Monsters and Nice Sprites'' palkittiin parhaana Dance/Elecronica-levytyksenä ja Skrillexin kappale Scary Monsters and Nice Sprites valittiin parhaaksi Dance-äänitteeksi. Skrillexin remix Benny Benassin kappaleesta Cinema (feat. Gary Go) valittiin parhaaksi remixatuksi äänitteeksi.

Skrillex on myös tuottanut musiikkia Diplon kanssa Jack Ü -nimellä.

## Diskografia

### Sonny
**Extended Play -levyt**

### Skrillex
**Studioalbumit**

**Extended Play -levyt**

**Skrillexin singlet**

**Kappaleet & remixit**

## Musiikkivideot

## Esiintymiset Suomessa
* 29. heinäkuuta 2011 – The Circus, Helsinki
* 17. elokuuta 2012 – Weekend Festival, Luukki, Espoo
* 8. elokuuta 2014 – Flow Festival, Helsinki
* 8. heinäkuuta 2016 — Ruisrock, Turku ( Jack Ü )
* 8. heinäkuuta 2023 — Ruisrock, Turku

## Lähteet

## Aiheesta muualla

* Viralliset sivut 
* OWSLAn viralliset sivut